
KURZUSLEÍRÁS

„Az igazságról is szükségünk van az igazságra” – írta Alasdair MacIntyre. Kurzusunkon ennek jegyében eredünk az igazság természetének nyomába, és tesszük fel kérdéseinket: Az igaz, ami hasznos? Vagy az, ami egybecseng korábban felfedezett igazságokkal? Esetleg a tényeknek való megfelelés az igazság záloga? E kérdések feldolgozásához a 20-21. századi angolszász filozófiában kidolgozott igazságelméletekkel ismerkedünk meg (korrespondencia-elmélet, koherencia-elmélet, deflácionizmus) – egyes filozófiatörténeti előzményeket is számba véve (pragmatizmus, Alfred Tarski). 

I. október 17.,  313-as terem
Bevezetés
Igazságalkotók, igazsághordozók
Korrespondencia-elmélet

II. december 5., 410-es terem
Koherencia-elmélet
Pragmatizmus
Tarski és a deflácionizmus

Követelmények
A kurzus írásbeli vizsgáján a vizsgázónak képesnek kell lennie írásban összefoglalni az analitikus filozófia meghatározó igazságelméleteit, a hozzájuk kapcsolódó fogalmakat, továbbá a velük kapcsolatos érveket a kötelező olvasmányok és az órai előadás alapján.

